Lav et referat af nedenstående tekst:

Tekst:
På Bindslev Skole var der fra morgenstunden et beredskab parat til at tage imod skolekammeraterne til den 9-årige pige, der onsdag aften blev dræbt. Pigen gik i 2. klasse på skolen. - Det er en forfærdelig hændelse. Vi har suspenderet skemaet i dag, siger skoledistriktsleder Jakob Borup fra Sindal Skolecenter. Elever og lærere fik fra morgenstunden den tragiske nyhed, hvorefter de samledes i skolens hal for at mindes deres skolekammerat. PPR, der står for pædagogisk psykologisk rådgivning, har hele dagen været til stede på skolen, ligesom der har været sagsbehandlere og en præst, som elever og forældre kan tale med. -  Alle har mulighed for at kontakte os og PPR. Der er nogen børn, der reagerer i dag og nogen vil først reagere i morgen. Vi er åbne og lyttende i hele processen, siger Jakob Borup.

Referat:
På Bindslev Skole er skemaet i dag suspenderet, efter en pige i går aftes mistede livet i en familietragedie.